Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PAREIGINĖS ALGOS KOEFICIENTO ROKIŠKIO RAJONO SAVIVALDYBĖS ADMINISTRACIJOS DIREKTOREI NATAŠAI ALEKSIEJEVAI NUSTATYMO**

2018 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu, 18 straipsnio 1 dalimi, Lietuvos Respublikos valstybės tarnybos įstatymo 8 straipsnio 8 dalies 5 punktu, Lietuvos Respublikos valstybės tarnybos įstatymo Nr. VIII-1316 pakeitimo įstatymo Nr. XIII-1370 1 straipsnyje išdėstyto naujos redakcijos Lietuvos Respublikos valstybės tarnybos įstatymo 30 straipsnio 1 dalies 1 punktu, 3 straipsnio 13 dalimi, Rokiškio rajono savivaldybės taryba n u s p r e n d ž i a:

1. Nustatyti Rokiškio rajono savivaldybės administracijos direktorei Natašai Aleksiejevai pareiginės algos koeficientą – 14,5.
2. Skirti Rokiškio rajono savivaldybės administracijos direktorei Natašai Aleksiejevai 40 procentų priemoką už papildomų užduočių, suformuluotų raštu, atlikimą, kai dėl to viršijamas įprastas darbo krūvis (už nesančio Rokiškio rajono savivaldybės administracijos direktoriaus pavaduotojo pareigybei priskirtų funkcijų vykdymą), priemoką mokant nuo 2019 m. sausio 1 d. iki kadencijos pabaigos.
3. Pripažinti netekusiu galios Rokiškio rajono savivaldybės tarybos 2018 m. balandžio 27 d. sprendimo Nr. TS-100 „Dėl Rokiškio rajono savivaldybės administracijos direktoriaus skyrimo“ 2 punktą.
4. Šis sprendimas įsigalioja 2019 m. sausio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Daiva Jasiūnienė

Rokiškio rajono savivaldybės tarybai

**SPRENDIMO PROJEKTO „DĖL PAREIGINĖS ALGOS KOEFICIENTO ROKIŠKIO RAJONO SAVIVALDYBĖS ADMINISTRACIJOS DIREKTOREI NATAŠAI ALEKSIEJEVAI NUSTATYMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.** Nuo 2019 m. sausio 1 d. nustatyti Rokiškio rajono savivaldybės administracijos direktorei Natašai Aleksiejeva pareiginės algos koeficientą ir priemoką už papildomų užduočių, suformuluotų raštu, atlikimą, kai dėl to viršijamas įprastas darbo krūvis.

**Šiuo metu esantis teisinis reglamentavimas.** LR valstybės tarnybos įstatymas, Rokiškio rajono savivaldybės tarybos 2018 m. balandžio 27 d. sprendimas Nr. TS-100 „Dėl Rokiškio rajono savivaldybės administracijos direktoriaus skyrimo“.

**Sprendimo projekto esmė.** Tarybos sprendimo projektu siūloma nustatyti Rokiškio rajono savivaldybės administracijos direktorei Natašai Aleksiejevai pareiginės algos koeficientą nuo 2019 m. sausio 1 d.

Nuo 2019 m. sausio 1 d. įsigalioja naujos redakcijos Lietuvos Respublikos valstybės tarnybos įstatymas, kuriame nebelieka valstybės tarnautojų pareigybių skirstymo į lygius ir kategorijas. Pagal naujos redakcijos įstatymo 29 straipsnio 1 dalį, valstybės tarnautojo pareiginė alga nustatoma pagal šio įstatymo 1 priede valstybės tarnautojo pareigybei nustatytą pareiginės algos koeficientą arba iš pareigybei nustatyto pareiginės algos koeficientų intervalo. Įstatymo 1 priede nustatyta, kad savivaldybės administracijos direktoriaus koeficientų intervalas yra 14,5-17,5. Vadovaujantis Lietuvos Respublikos valstybės tarnybos įstatymo Nr. VIII-1316 pakeitimo įstatymo Nr. XIII-1370 3 straipsnio 13 dalimi,  įsigaliojus šiam įstatymui, valstybės tarnautojo pareiginės algos koeficientas perskaičiuojamas valstybės tarnautojo iki šio įstatymo įsigaliojimo gautą pareiginę algą su priedu už kvalifikacinę klasę padalijus iš šio įstatymo įsigaliojimo metu taikomo valstybės tarnautojų pareiginės algos bazinio dydžio. 15 dalyje nustatyta, kad jeigu iki šio įstatymo 1 straipsnyje išdėstyto Lietuvos Respublikos valstybės tarnybos įstatymo įsigaliojimo pareigas ėjusio valstybės tarnautojo gauta pareiginė alga su priedu už kvalifikacinę klasę buvo mažesnė už šio įstatymo 1 straipsnyje išdėstyto Lietuvos Respublikos valstybės tarnybos įstatymo 1 priede nurodytą atitinkamai valstybės tarnautojo pareigybei nustatyto pareiginės algos koeficientų intervalo žemiausią pareiginę algą, valstybės tarnautojui paliekamos einamos pareigos ir jam nustatoma šio įstatymo 1 straipsnyje išdėstyto Lietuvos Respublikos valstybės tarnybos įstatymo 1 priede valstybės tarnautojo pareigybei nustatyto pareiginės algos koeficientų intervalo žemiausia pareiginė alga. Šiuo metu savivaldybės administracijos direktoriaus pareiginės algos koeficientas yra 9,7.

Šiuo metu Rokiškio rajono savivaldybės administracijos direktoriaus pavaduotojo pareigybė yra neužimta. Atsižvelgiant į tai, kad Nataša Aleksiejeva atlieka ir savivaldybės administracijos direktoriaus pavaduotojui priskirtas funkcijas, nuo 2019 m. sausio 1 d. iki kadencijos pabaigos siūloma skirti Natašai Aleksiejevai priemoką už papildomų užduočių, suformuluotų raštu, atlikimą, kai dėl to viršijamas įprastas darbo krūvis.

**Galimos pasekmės, priėmus siūlomą tarybos sprendimo projektą:**

**teigiamos** – priėmus sprendimą bus įgyvendintos nuo 2019 m. sausio 1 d. įsigaliosiančio naujos redakcijos Lietuvos Respublikos valstybės tarnybos įstatymo nuostatos.

**neigiamos** – nėra.

**Kokia sprendimo nauda Rokiškio rajono gyventojams: -**

**Finansavimo šaltiniai ir lėšų poreikis:** sprendimo įgyvendinimui reikės apie 843,00 eurų per mėnesį papildomų darbo užmokesčio fondo lėšų.

10 proc. priemoka – 84 Eur;

20 proc. priemoka – 169 Eur;

30 proc. priemoka – 253 Eur;

40 proc. priemoka – 337 Eur.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vyriausioji specialistė Daiva Jasiūnienė